หุ้นไทย 30 ก.ย.ปิดลบ 10 จุด
ดัชนีหุ้นไทยปิดตลาดที่ระดับ 916.21 จุด ลดลง 10 จุด หรือ 1.08% มูลค่าการซื้อขาย 22,935.58 ล้านบาท
30 ก.ย. 2554

ดัชนีหุ้นไทยปิดตลาดที่ระดับ 916.21 จุด ลดลง 10 จุด หรือ 1.08% มูลค่าการซื้อขาย 22,935.58 ล้านบาท
ดัชนีหุ้นไทยวันนี้(30 ก.ย.54)เคลื่อนไหวผันผวนในช่วงเปิดตลาด เพราะมีแรงขายทำกำไรสลับซื้อคืนตามข่าวรัฐสภาเยอรมันมีมติอนุมัติให้เพิ่มเงินกองทุน EFSF เพื่อช่วยเหลือกรีซ แต่ในช่วงท้ายตลาดมีแรงขายลดความเสี่ยงก่อนวันหยุดออกมาค่อนข้างมาก ส่งผลให้ดัชนีปิดตลาดที่ระดับ 916.21 จุด ลดลง 10 จุด หรือ 1.08%  มีมูลค่าการซื้อขาย 22,935.58ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
1. PTT ปิดที่ระดับ 260 บาท ลดลง 3 บาท หรือ 1.14% มูลค่าซื้อขาย 2,129.98 ล้านบาท2. ADVANC ปิดที่ระดับ 128 บาท เพิ่มขึ้น 2 บาท หรือ 1.59% มูลค่าซื้อขาย 1,533.93 ล้านบาท3.BBL ปิดที่ระดับ 141 บาท ลดลง 4 บาท หรือ 2.76% มูลค่าซื้อขาย 1,229.26 ล้านบาท4.BANPU ปิดที่ระดับ 524 บาท ลดลง 20 บาท หรือ 3.68% มูลค่าซื้อขาย 1,072.03 ล้านบาท5.TOP ปิดที่ระดับ 50.75 บาท ลดลง 1 บาท หรือ 1.93% มูลค่าซื้อขาย 1,047.24 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส ระบุว่า ตลาดหุ้นไทยวันนี้ยังคงแกว่งตัวผันผวนแต่กรอบการเคลื่อนไหวแคบลงเมื่อเทียบกับช่วงก่อนหน้านี้ นักลงทุนรอดูความชัดเจนเกี่ยวกับการให้ความช่วยเหลืองทางการเงินกับกรีซว่าจะทันกำหนดเส้นตายกลางเดือน ต.ค.นี้หนือไม่ หากกรีซได้รับความช่วยเหลือไม่ทันกำหนดอาจทำให้ดัชนีปรับตัวลดลงหลุด 900 จุดได้ แต่หากผลออกมาในทางบวกจะทำให้ดัชนีปรับตัวเพิ่มขึ้นเหนือ 950 จุด สำหรับกลยุทธ์การลงทุนในช่วงนี้แนะนำเก็งกำไรในกรอบ 900-950 จุด